CELEX: 
Language: hu
Date: 2020-12-17 00:00:00
Title: A BIZOTTSÁG VÉGREHAJTÁSI HATÁROZATA a Galileo program keretében létrehozott rendszer fejlesztésének végrehajtásához szükséges üzemeltetési és műszaki előírások megállapításáról*_x0009_CONFIDENTIEL UE/EU CONFIDENTIAL Sans l'(les) annex II jointe(s) – non classifié / When detached from annex II – non-classified

A BIZOTTSÁG VÉGREHAJTÁSI HATÁROZATA
            
            
               (2020.12.17.)
            
            
               a Galileo program keretében létrehozott rendszer fejlesztésének végrehajtásához szükséges üzemeltetési és műszaki előírások megállapításáról
                  1*
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet
                  2
                hatályon kívül helyezéséről szóló, 2013. december 11-i 1285/2013/EU európai parlamenti és tanácsi rendeletre és különösen annak 12. cikke (3) bekezdésének d) pontjára,
            
            
               mivel: 
            
            
               (1)Az 1285/2013/EU rendelet 12. cikke úgy rendelkezik, hogy a Galileo programért és a Galileo program keretében létrehozott rendszer fejlesztéséért a Bizottság viseli az általános felelősséget. Az 1285/2013/EU rendelet 2. cikke (4) bekezdésének megfelelően a Galileo program konkrét célkitűzése azt biztosítani, hogy a program keretében létrehozott rendszer által kibocsátott jelek felhasználhatók legyenek az említett rendelkezésben felsorolt funkciókra, többek között a szóban forgó bekezdés a), b), c), d) és e) pontjának megfelelően nyilvános szolgáltatás (a továbbiakban: OS) nyújtására, megfelelő hozzájárulás nyújtására az életvédelmi alkalmazások használói számára az integritásfigyelő szolgáltatások terén; alkalmazások szakmai vagy kereskedelmi célú fejlesztését lehetővé tevő kereskedelmi szolgáltatás (a továbbiakban: CS) nyújtására, kormányzati ellenőrzésű szolgáltatás (a továbbiakban: PRS) nyújtására a kormányok által felhatalmazott felhasználóknak számára, valamint a keresési és mentési támogatási szolgáltatásához (a továbbiakban: SAR) való hozzájárulásra.
            
            
               (2)Az OS-t, a PRS-t és az SAR-t a rendszer teljes üzemszerű működése felé tett első lépésként 2016. december 15-én működőképesnek nyilvánították.
            
            
               (3)A Galileo program keretében létrehozott rendszer fejlesztését biztosítani kell a globálisan változó körülményekhez való alkalmazkodás, a szolgáltatások portfóliójának és teljesítményének a felhasználók változó igényeihez való igazítása, valamint annak biztosítása érdekében, hogy a rendszer versenyképes maradjon a helymeghatározási, navigációs és időmeghatározási szolgáltatások nyújtása terén. A műszaki és üzemeltetési előírásoknak ki kell terjedniük a szolgáltatás – nevezetesen a nyilvános szolgáltatás, a COSPAS-SARSAT rendszer keresési és mentési támogatási szolgáltatása, a nagy pontosságú szolgáltatás, a jelhitelesítési szolgáltatás és a kormányzati ellenőrzésű szolgáltatás – teljesítményének javítására, valamint támogatniuk kell új funkciók bevezetését. A biztonsági igényekre és előírásokra a kezdetektől fogva követelményként kell tekinteni a rendszer második generációjának fejlesztése során.  
            
            
               (4)E fejlesztés megvalósítása érdekében meg kell határozni a műszaki és üzemeltetési előírásokat. Az előírásoknak biztosítaniuk kell a szolgáltatások minőségét, folyamatosságát, rendelkezésre állását és költséghatékonyságát. Ezeknek a szolgáltatásoknak kompatibilisnek kell lenniük a továbbra is rendelkezésre álló első generációs szolgáltatásokkal, és nem csökkenthetik azok biztonsági szintjét.
            
            
               (5)A műszaki és üzemeltetési előírásoknak biztosítaniuk kell, hogy a rendszer kellően stabil infrastruktúrája még válsághelyzetben is lehetővé tegye a rendelkezésre állást és a folyamatos működést, valamint hogy a rendszer a többi rendszertől függetlenül működjön, és meg tudjon birkózni a meglévő és jövőbeli fenyegetésekkel.
            
            
               (6)A rendszer fejlesztése soha nem lehet hatással az első generációs, örökölt szolgáltatásokra és azok biztonsági szintjére, a jelenlegi szolgáltatások konszolidációjára, valamint a tagállamok, a Tanács, a Bizottság és az Európai Parlament azon jogára, hogy az 1104/2011/EU európai parlamenti és tanácsi határozatnak
                  3
                és a C(2015)6123 felhatalmazáson alapuló bizottsági határozatnak
                  4
                megfelelően bárhol a világon korlátlan és megszakítás nélküli PRS-hozzáféréssel rendelkezzenek.
            
            
               (7)A földi infrastruktúra fejlesztéséhez vagy módosításához vezető rendszerfejlesztést a Galileo program alapján létrehozott rendszer földi infrastruktúrája földrajzi helyének meghatározásáról és az infrastruktúra működéséhez szükséges intézkedések meghozataláról szóló (EU) 2016/413 bizottsági végrehajtási határozattal
                  5
                összhangban kell végrehajtani.
            
            
               (8)A munka előkészítő szakaszai során a Bizottság konzultált az érintett érdekelt felekkel – nevezetesen az európai globális navigációs műholdrendszer fejlesztéséért felelős munkacsoporttal, valamint az Európai Űrügynökséggel, az Európai GNSS Ügynökséggel és a Közös Kutatóközponttal – az ebben a jogi aktusban meghatározott műszaki és üzemeltetési előírásoknak az érdekelt felektől a műszaki képességre, a küldetés célkitűzéseinek való megfelelőségre és a költség-haszon arányra vonatkozóan kapott észrevételek teljes mértékű figyelembevételével való kidolgozása érdekében. 
            
            
               (9)A Galileo program keretében létrehozott rendszer második generációjának kormányzati ellenőrzésű szolgáltatására vonatkozó teljesítménykövetelményeket a 2009/334/EK bizottsági határozattal
                  6
                létrehozott Európai GNSS-rendszerek Biztonsági Tanácsának technikai munkacsoportjai vitatták meg.
            
            
               (10)Ezért az I. és II. mellékletben meghatározott műszaki és üzemeltetési előírásokat el kell fogadni.  A rendszer első generációja keretében kínált szolgáltatásokra meghatározott előírások továbbra is teljes mértékben alkalmazandók. 
            
            
               (11)A II. mellékletet minősített dokumentumként kell kezelni, mivel az olyan rendszerinformációkat tartalmaz, amelyek engedély nélküli kiszolgáltatása különböző mértékben sértheti az Európai Unió, illetve egy vagy több tagállam érdekeit.
            
         
         
            
               (12)A rendszerfejlesztésre vonatkozó egyes műszaki és üzemeltetési előírások nem eléggé kiforrottak, ezért további vizsgálatok tárgyát képezik. Ezt a határozatot felül kell vizsgálni az említett további vizsgálatokból származó új megállapítások fényében.
            
            
               (13)A Galileo program meglévő dokumentációjával való összhang biztosítása érdekében a műszaki és üzemeltetési előírásokban meghatározott teljesítményszinteket alkalmazni kell a Galileo fejlesztését meghatározó magas szintű dokumentumban (eHLD) és annak minősített megfelelőjében (eHLDx), a Galileo küldetésével kapcsolatos követelményeket tartalmazó dokumentumokban (eMRD és eMRDx), valamint a Galileo rendszerspecifikus biztonsági követelményeit tartalmazó hivatalos dokumentumban (eSSRS) meghatározott követelményekre. 
            
            
               (14)Az e határozatban előírt intézkedések összhangban vannak a 1285/2013/EU rendelet 36. cikkének (1) bekezdése alapján létrehozott Európai GNSS-Programok Bizottságának véleményével,
            
            
            
               ELFOGADTA EZT A HATÁROZATOT: 
            
            
               1. cikk
            
            
               A Galileo program keretében létrehozott rendszer első generációs változatának a második generációs változatra való továbbfejlesztése megvalósításához szükséges műszaki és üzemeltetési előírásokat e határozat I. és II. melléklete tartalmazza.
            
            
               2. cikk
            
            
               A rendszer fejlesztése nem befolyásolhatja a Galileo program keretében létrehozott rendszer első generációja által nyújtott szolgáltatások folytonosságát, teljesítményének szintjét és biztonságosságát.
            
            
                3. cikk
            
            
               Ennek a határozatnak a tagállamok és az Európai GNSS Ügynökség a címzettjei.
            
            
            
               Kelt Brüsszelben, 2020.12.17-én. 
            
            
               
                    a Bizottság részéről
               
               
                     Thierry BRETON
                     a Bizottság tagja 
               
               
            
            
                     
                        
                           
                     
                  
               
         
         
            
                  
                     (1)
                  *
                        CONFIDENTIEL UE/EU CONFIDENTIAL Sans l'(les) annex II jointe(s) – non classifié / When detached from annex II – non-classified
               
               
                  
                     (2)
                  
                        HL L 347., 2013.12.20., 1. o.
               
               
                  
                     (3)
                  
                        Az Európai Parlament és a Tanács 1104/2011/EU határozata (2011. október 25) a Galileo program keretében megvalósuló globális navigációs műholdrendszer nyújtotta kormányzati ellenőrzésű szolgáltatáshoz való hozzáférés szabályairól (HL L 287., 2011.11.4., 1. o.).
               
               
                  
                     (4)
                  
                        A Bizottság C(2015)6123 felhatalmazáson alapuló határozata (2015. szeptember 15.) az 1104/2011/EU európai parlamenti és tanácsi határozatnak a felelős PRS-hatóságok által betartandó közös minimumszabályok tekintetében történő kiegészítéséről.
               
               
                  
                     (5)
                  
                        A Bizottság (EU) 2016/413 végrehajtási határozata (2016. március 18.) a Galileo program alapján létrehozott rendszer földi infrastruktúrája földrajzi helyének meghatározásáról, az infrastruktúra működéséhez szükséges intézkedések meghozataláról, valamint a 2012/117/EU végrehajtási határozat hatályon kívül helyezéséről (HL L 74., 2016.3.19., 45. o.).
               
               
                  
                     (6)
                  
                        A Bizottság 2009/334/EK határozata (2009. április 20.) az európai GNSS-rendszerek biztonságával foglalkozó szakértői csoport létrehozásáról (HL L 101., 2009.4.21., 22. o.).
               
            
      
    ---documentbreak--- 
      
         
         
            
               I. MELLÉKLET
                  1* 
                  
                  GALILEO PROGRAM KERETÉBEN LÉTREHOZOTT RENDSZER FEJLESZTÉSÉNEK VÉGREHAJTÁSÁRA VONATKOZÓ MŰSZAKI ÉS ÜZEMELTETÉSI ELŐÍRÁSOK
            
            
            
               Ezeket az előírásokat a Galileo fejlesztését meghatározó magas szintű dokumentumban (eHLD) és annak minősített megfelelőjében (eHLDx), a Galileo küldetésével kapcsolatos követelményeket tartalmazó dokumentumokban (eMRD és eMRDx), valamint a Galileo rendszerspecifikus biztonsági követelményeit tartalmazó hivatalos dokumentumban (eSSRS) meghatározott követelményekre kell alkalmazni. 
            
            
            
                     
                        Általános
                     
                  
                  
                     
                        Lefedettség
                     
                  
                  
                     
                        Globális
                     
                  
               
                     
                  
                  
                     
                        Elevációs maszk
                     
                  
                  
                     
                        5° (csak szabad égbolt alatti Galileo esetében)
                     
                  
               
                     
                  
                  
                     
                        A Galileo-telephelyek földrajzi helye
                     
                  
                  
                     
                        Az (EU) 2016/413 végrehajtási határozat
                           2
                         szerint
                     
                  
               
                     
                        Nyilvános szolgáltatás (OS)
                     
                     
                        Kétfrekvenciás
                     
                  
                  
                     
                        Vízszintes és függőleges kódalapú pozíciópontosság (Azonnali helymeghatározás)
                     
                     
                        Csak szabad égbolt alatti Galileo esetében
                     
                     
                        Csak városi Galileo esetében
                     
                     
                        Városi MC(4C)
                     
                  
                  
                     
                        1,5 m/3 m (95 %-os pontosság)
                     
                     
                        7 m/14 m (95 %-os pontosság)
                     
                     
                        2 m/4 m (95 %-os pontosság)
                           3
                        
                     
                  
               
                     
                  
                  
                     
                        Vízszintes és függőleges vivőfázison alapuló pozíciópontosság (Konvergenciaidő: 10 perc kétfrekvenciás, 5 perc háromfrekvenciás vevő esetén)
                     
                     
                        Csak szabad égbolt alatti Galileo esetében
                     
                  
                  
                     
                        0,5 m/1 m (95 %-os pontosság)
                     
                  
               
                     
                  
                  
                     
                        OS rendelkezésre állása
                     
                     
                        Csak szabad égbolt alatti Galileo esetében
                     
                     
                        Csak városi Galileo esetében
                     
                     
                        Városi MC(4C)
                     
                  
                  
                     
                        99,5 %
                     
                     
                        70 %
                     
                     
                        95 %²
                     
                  
               
                     
                  
                  
                     
                        OS használati környezete
                     
                  
                  
                     
                        A külső interferencia teljesítménysűrűsége nem haladhatja meg a –194 dBW/Hz-et (beleértve a Galileo rendszertől eltérő RNSS-rendszerektől származó interferenciát is)
                     
                  
               
                     
                  
                  
                     
                        Az OS általi első helymeghatározásig eltelt idő (OS TTFF)
                     
                  
                  
                     
                        7 mp hidegindítás esetén (városi)
                     
                     
                        4 mp hidegindítás esetén (szabad égbolt)
                     
                  
               
                     
                  
                  
                     
                        Sebességmeghatározás (3D)
                     
                     
                        Csak szabad égbolt alatti Galileo esetében
                     
                  
                  
                     
                        0,2 m/s (95 %-os 3D-pontosság)
                     
                  
               
                     
                  
                  
                     
                        Az OS folyamatosságával kapcsolatos kockázat
                     
                     
                        Hely- és időmeghatározás tekintetében
                     
                     
                        Csak szabad égbolt alatti Galileo esetében
                     
                  
                  
                     
                        10-4 /óra
                     
                  
               
                     
                  
                  
                     
                        Űrszolgáltatás volumene
                     
                  
                  
                     
                        A szolgáltatásnak a legfeljebb 4500 km magasságú, alacsony Föld körüli pályára vonatkozóan meghatározott pontossága (csak Galileo)
                     
                     
                        A jelnek a legfeljebb 8000 km magasságú, alacsony Föld körüli pályára vonatkozóan meghatározott láthatósága
                           4
                         (csak Galileo)
                     
                     
                        A jelnek a geostacionárius pályára vonatkozóan meghatározott láthatósága (multikonstelláció)
                     
                  
               
                     
                  
                  
                     
                        Pontosság alacsony Föld körüli pálya (LEO) esetén
                     
                     
                        Csak Galileo
                     
                  
                  
                     
                        3,5 m (95 %-os 3D-pontossággal) 
                     
                  
               
                     
                  
                  
                     
                        A pontosság rendelkezésre állása LEO esetén 
                     
                  
                  
                     
                        95 %
                     
                  
               
                     
                  
                  
                     
                        A jel láthatóságának rendelkezésre állása LEO esetén 
                     
                  
                  
                     
                        90 %
                     
                  
               
                     
                  
                  
                     
                        A jel láthatóságának rendelkezésre állása geostacionárius pálya (GSO) esetén
                     
                  
                  
                     
                        90 % (4C)
                     
                  
               
                     
                  
                  
                     
                        Időmeghatározás pontosság LEO esetén
                     
                     
                        Csak Galileo
                     
                  
                  
                     
                        40 ns (95 %)
                     
                  
               
                     
                        Időmeghatározás 
                     
                  
                  
                     
                        Az időmeghatározás pontossága az egyeztetett világidőhöz viszonyítva 
                     
                  
                  
                     
                        10 ns (95 %)
                     
                  
               
                     
                  
                  
                     
                        Az időmeghatározás pontossága a Galileo rendszeridejéhez viszonyítva
                     
                  
                  
                     
                        5 ns (95 %)
                     
                  
               
                     
                  
                  
                     
                        A GPS és a Galileo közötti időeltolódás pontossága
                     
                  
                  
                     
                        3 ns (95 %)
                     
                  
               
                     
                  
                  
                     
                        Rendelkezésre állás
                     
                  
                  
                     
                        99,9 %
                     
                  
               
                     
                        Hitelesítési szolgáltatások
                     
                  
                  
                     
                        A navigációs üzenet hitelesítése (OS NMA)
                     
                  
                  
                     
                        10 mp TTFFA
                     
                  
               
                     
                  
                  
                     
                        A pozíció hitelesítése titkosított kódokkal (SAS-hitelesítés)
                     
                  
                  
                     
                        TTFFA < 10 mp
                     
                  
               
                     
                  
                  
                     
                        A kriptográfia védelmi szintje
                     
                  
                  
                     
                        Kvantumbiztos
                           5
                        
                     
                  
               
                     
                        Magas pontosságú szolgáltatás
                     
                  
                  
                     
                        Pontos pontmeghatározáson alapuló vízszintes és függőleges pozíciópontosság (Konvergenciaidő: 10 másodperc 3 frekvenciával)
                     
                     
                        Csak szabad égbolt alatti Galileo esetében
                     
                  
                  
                     
                        0,05 m/0,1 m (95 %)
                     
                  
               
                     
                  
                  
                     
                        Rendelkezésre állás, sebesség, folyamatossággal kapcsolatos kockázat, környezet
                     
                  
                  
                     
                        Megegyezik a kétfrekvenciás Galileo OS szabad égbolt melletti értékeivel
                     
                  
               
                     
                        Hozzájárulás az életvédelmi alkalmazásokhoz kapcsolódó integritási szolgáltatásokhoz
                     
                  
                  
                     
                        A műholdas pontosító rendszerek támogatása
                     
                  
                  
                     
                        IGEN
                     
                  
               
                     
                  
                  
                     
                        Vevő továbbfejlesztett autonóm integritás-ellenőrzője
                     
                  
                  
                     
                        H–ARAIM szolgáltatási szint: 0,1 RNP-re csökkentve 
                        V–ARAIM szolgáltatási szint: LPV-200 
                        ISM-terjesztés: SIS-es szórás 
                        ISM-előállítás: belső vagy külső interfész
                     
                  
               
                     
                        Keresési és mentési szolgáltatás
                     
                  
                  
                     
                        Helymeghatározási pontosság
                     
                  
                  
                     
                        2 km a jelenlegi modulációs szabvány szerint
                     
                     
                        100 m az új modulációs szabvány szerint
                     
                  
               
                     
                  
                  
                     
                        A visszajelző szolgáltatás késleltetése
                     
                  
                  
                     
                        < 3 perc
                     
                  
               
                     
                  
                  
                     
                        Fejlett szolgáltatás (távoli aktiválás, kétirányú kommunikáció, adóvevő jelátviteli paramétereinek vezérlése)
                     
                  
                  
                     
                        VAN
                     
                  
               
                     
                        Vészhelyzeti figyelmeztetés 
                     
                  
                  
                     
                        Rendelkezésre állás 
                     
                     
                        Szabad égbolt
                     
                  
                  
                     
                     
                        99,5 %
                     
                  
               
                     
                  
                  
                     
                        A vészhelyzet által érintett terület részletessége
                     
                  
                  
                     
                        1 km < átmérő < 10 000 km
                     
                  
               
                     
                  
                  
                     
                        Magas/alacsony prioritású sorrendek késleltetése
                     
                     
                  
                  
                     
                        1 perc/10 perc
                     
                  
               
                     
                        További adatkapacitás (rugalmasság)
                     
                  
                  
                     
                        Kapacitás
                     
                  
                  
                     
                        1,5 kbit/s
                     
                  
               
                     
                        Az ionoszférára vonatkozó előrejelzés
                     
                  
                  
                     
                        Előrejelzés időhorizontja
                     
                  
                  
                     
                        Legalább 24 óra
                     
                  
               
                     
                  
                  
                     
                        Előállítás/terjesztés
                     
                  
                  
                     
                        Külső érzékelőktől származó adatokon alapuló, belül vagy kívül előállított termékek; földi úton küldött értesítések (nincs SIS-es szórás)
                     
                  
               
                     
                  
                  
                     
                        Lefedettség
                     
                  
                  
                     
                        Helyi, regionális, globális
                     
                  
               
                     
                  
                  
                     
                        Rendelkezésre állás
                     
                  
                  
                     
                        99 %
                     
                  
               
            
               RÖVIDÍTÉSEK
            
            
                     
                        3D
                     
                  
                  
                     
                        háromdimenziós
                     
                  
               
                     
                        4C
                     
                  
                  
                     
                        négyes konstelláció (Galileo, GPS, Glonass, Beidou)
                     
                  
               
                     
                        (V–)(H–)ARAIM
                     
                  
                  
                     
                        (Vertical) (Horizontal) Advanced Receiver Autonomous Integrity Monitoring (vevő [függőleges] [vízszintes] továbbfejlesztett autonóm integritás-ellenőrzője)
                     
                  
               
                     
                        dB
                     
                  
                  
                     
                        decibel
                     
                  
               
                     
                        GSO
                     
                  
                  
                     
                        geostacionárius pálya
                     
                  
               
                     
                        GNSS
                     
                  
                  
                     
                        Global Navigation Satellite System (globális műholdas navigációs rendszer)
                     
                  
               
                     
                        GPS
                     
                  
                  
                     
                        Global Positioning System (globális helymeghatározó rendszer)
                     
                  
               
                     
                        h
                     
                  
                  
                     
                        óra
                     
                  
               
                     
                        ISM
                     
                  
                  
                     
                        Integrity Support Message (integritást támogató üzenet)
                     
                  
               
                     
                        J/S
                     
                  
                  
                     
                        Zavaró jel
                     
                  
               
                     
                        kbit/s
                     
                  
                  
                     
                        kilobit/másodperc
                     
                  
               
                     
                        LEO
                     
                  
                  
                     
                        Low Earth Orbit (alacsony magasságú Föld körüli pálya)
                     
                  
               
                     
                        LPV
                     
                  
                  
                     
                        Localizer Performance with Vertical guidance (iránysávadó teljesítménye függőleges irányítással)
                     
                  
               
                     
                        m
                     
                  
                  
                     
                        méter
                     
                  
               
                     
                        MC
                     
                  
                  
                     
                        Multi constellation (multikonstelláció)
                     
                  
               
                     
                        MEO
                     
                  
                  
                     
                        Medium Earth Orbit (közepes magasságú Föld körüli pálya)
                     
                  
               
                     
                        NMA
                     
                  
                  
                     
                        Navigation Message Authentication (navigációs üzenet hitelesítése)
                     
                  
               
                     
                        ns
                     
                  
                  
                     
                        nanoszekundum
                     
                  
               
                     
                        OS
                     
                  
                  
                     
                        Nyilvános szolgáltatás
                     
                  
               
                     
                        RNP
                     
                  
                  
                     
                        Required navigation performance (megkövetelt navigációs teljesítmény)
                     
                  
               
                     
                        RNSS
                     
                  
                  
                     
                        Radio Navigation Satellite Services (műholdas rádiónavigációs szolgáltatások)
                     
                  
               
                     
                        s
                     
                  
                  
                     
                        másodperc
                     
                  
               
                     
                        SAS
                     
                  
                  
                     
                        Signal Authentication Service (jelhitelesítési szolgáltatás)
                     
                  
               
                     
                        SIS
                     
                  
                  
                     
                        Signal in Space (űrjel)
                     
                  
               
                     
                        TTFF
                     
                  
                  
                     
                        Time to First Fix (első helymeghatározásig eltelt idő) 
                     
                  
               
                     
                        TTFFA
                     
                  
                  
                     
                        Time to First Fix Authenticated (első helymeghatározás hitelesítéséig eltelt idő)
                     
                  
               
                     
                        °
                     
                  
                  
                     
                        fok
                     
                  
               
            
               II. MELLÉKLET 
                  
                  GALILEO PROGRAM KERETÉBEN LÉTREHOZOTT RENDSZER FEJLESZTÉSÉNEK VÉGREHAJTÁSÁRA VONATKOZÓ MŰSZAKI ÉS ÜZEMELTETÉSI ELŐÍRÁSOK: minősített rész
            
            
               ÖSSZEFOGLALÓ
            
            
               A II. melléklet a következőkre vonatkozó előírásokat tartalmazza:
            
            
               -
                     a PRS teljesítménye, 
            
            
               -
                     a PRS javítása, 
            
            
               -
                     a PRS irányítása,
            
            
               -
                     a rendszerinfrastruktúra,
            
            
               továbbá függeléke tartalmazza a mellékletben használt rövidítések felsorolását.
            
         
         
            
                  
                     (1)
                  *
                        CONFIDENTIEL UE/EU CONFIDENTIAL Sans l'(les) annex II jointe(s) – non classifié / When detached from annex II – non-classified
               
               
                  
                     (2)
                  
                        A Bizottság (EU) 2016/413 végrehajtási határozata (2016. március 18.) a Galileo program alapján létrehozott rendszer földi infrastruktúrája földrajzi helyének meghatározásáról, az infrastruktúra működéséhez szükséges intézkedések meghozataláról, valamint a 2012/117/EU végrehajtási határozat hatályon kívül helyezéséről (HL L 74., 2016.3.19., 45. o.).
               
               
                  
                     (3)
                  
                        A célérték nem tekintendő a Galileo rendszer kialakítását meghatározó tényezőnek, mivel az más olyan rendszerektől (pl. GPS, Glonass stb.) függ, amelyek nem állnak az EU ellenőrzése alatt.
               
               
                  
                     (4)
                  
                        A navigációs antenna fő hurka által kibocsátott legalább négy GNSS-jel geometriai láthatósága.
               
               
                  
                     (5)
                  
                        A kvantumbiztosság azt jelenti, hogy a titkosítás képes ellenállni a kvantumszámítógépek általi támadásoknak.
               
            
      
    ---documentbreak--- NA ---documentbreak--- 
      
         
         
            
            
            
               II. melléklet
            
            
            
               A Galileo program keretében létrehozott rendszer fejlesztésének végrehajtására vonatkozó műszaki és üzemeltetési előírások
            
            
            
            
            
               A II. melléklet „CONFIDENTIEL UE/EU CONFIDENTIEL” minősítési szintű dokumentum.